Sonic Assassins

Sonic Assassins on Hawkwind-yhtyeen jäsenten, laulaja Robert Calvertin ja kitaristi Dave Brockin, sivuprojekti vuodelta 1977. 

 Synty 
Devonissa tuolloin asuneet Calvert ja Brock ystävystyivät paikallisen Ark-yhtyeen jäsenten kanssa (yhtye oli jo aiemmin lämmitellyt Hawkwindia) ja ehdottivat yhteisen yhtyeen perustamistaRobert Calvert-aiheinen sivusto. Calvertin ja Brockin lisäksi yhtyeeseen tulivat Arkista basisti Harvey Bainbridge, rumpali Martin Griffin sekä kosketinsoittaja Paul Hayles. Nimi tuli Michael Moorcockilta, joka kutsui Hawkwindia nimellä Sonic Assassins.  

 Keikka ja nauhoitus 
Sonic Assassins soitti vain yhden keikan, Barnstaplessa Queens-hallissa 23. joulukuuta 1977. Keikka nauhoitettiin ja siihen tehtiin myöhemmin dubbauksia. Tarkoituksena oli julkaista livealbumi, mutta tähän päivään mennessä vain viisi kappaletta on julkaistu:
"Over The Top" (Sonic Assassins EP, Weird Tapes 1 ja 25 Years On-albumin remasteroitu painos)
"Magnu / Angels Of Life" (The Weird Tapes 1, Hawkwind Anthology ja 25 Years On-albumin remasteroitu painos)
"Free Fall" (Sonic Assassins EP, Weird Tapes 1 ja 25 Years On-albumin remasteroitu painos)
"Death Trap" (Sonic Assassins EP, Weird Tapes 1 ja 25 Years On-albumin remasteroitu painos)
"The Golden Void (Part II)" (Friends And Relations -sarja)

Legendaariseksi muodostunut "Over The Top" syntyi puhtaasti improvisaation avulla. Harjoituksista poissaollut Calvert ei ollut tietoinen muuttuneesta kappalejärjestyksestä, ja yhtyeen aloittaessa soiton Calvert oletti ensin tulevan "Master Of The Universe" -kappaleen. Jammailun kuitenkin jatkuessa Calvert improvisoi taidokkaasti uusia ja vanhoja lyriikoitaan.

 Jatko 
Hawkwindin jatkaessa toimintaa keväällä 1978 Sonic Assassins pistettiin telakalle. Yhteiset soittohommat kuitenkin jatkuivat myöhemmin: Hawkwindin kosketinsoittajan Simon Housen erottua kesken kevään 1978 Yhdysvaltain kiertuetta Paul Hayles soitti koskettimia kiertueen loppuajan ja yhtyeen hajottua kiertueen jälkeen Griffin ja Bainbridge liittyivät Calvertin ja Brockin Hawklords-projektiin.

 Aiheesta muualla 
Spirit Of The Page - Robert Calvert-aiheinen sivusto

 Lähteet 

Luokka:Brittiläiset rockyhtyeet
Luokka:Hawkwind